Yoshihide Suga
<s>japanski je političar koji je služio kao premijer Japana i predsednik Liberalno-demokratske partije (LDP) od septembra 2020, postajući prvi novi premijer Reiva ere.</s><s>Suga je prethodno bio na funkciji glavnog sekretara kabineta premijera Šinza Abe od 2012. do 2020. godine, što ga čini ga glavnim sekretarom kabineta sa najdužim stažem u istoriji Japana.</s><s>Suga je takođe bio ministar unutrašnjih poslova i komunikacija od 2006. do 2007. godine.</s>

<s>On je rođen u skromnoj porodici u ruralnoj prefekturi Akita.</s><s>Suga se nakon završetka srednje škole preselio u Tokio, gde je upisao Univerzitet Hosei.</s><s>Ubrzo nakon što je diplomirao pravo na univerzitetu, Suga je postao pomoćnik predstavnika Hikosabura Okonogija 1975. pre nego što je i sam ušao u politiku kada je izabran u skupštinu opštine Jokohama 1987. godine.</s><s>Na izborima 1996. godine, Suga je izabran u Predstavnički dom, predstavljajući drugi okrug Kanagave kao član LDP-a.</s>

<s>Tokom svog boravka u skupštini, Suga je postao bliski saveznik glavnog sekretara kabineta Šinza Abe.</s><s>Kada je Abe prvi put postao premijer 2006. godine, imenovao je Sugu u kabinetu za ministra unutrašnjih poslova i komunikacija.</s><s>Abe je kasnije imenovao Sugu za glavnog sekretara kabineta 2012. godine po povratku na mesto premijera, ulogu koju bi Suga imao tokom celog drugog Abeovog mandata.</s><s>U septembru 2020. godine, nakon što je Abe najavio povlačenje iz politike, Suga je proglasio kandidaturu na izborima za rukovodstvo LDP-a.</s><s>Široko smatran predvodničkim kandidatom, Suga je s lakoćom pobedio na izborima 14. septembra sa 70% glasova.</s><s>Dva dana kasnije, formalno ga je skupština izabrala za premijera, a imenovao ga je car Naruhito.</s>

<s>Suga je izjavio da će se njegov kabinet fokusirati na nastavak politika i ciljeva Abeove administracije, uključujući paket ekonomskih politika Abenomika, reviziju člana 9 japanskog ustava i obezbeđivanje puštanja japanskih otetih dražavljana iz Severne Koreje.</s>

<s>Mladost i obrazovanje</s>

<s>Suga je rođen u porodici farmera jagoda u Ogačiju (danas Juzava), ruralnom području u prefekturi Akita, i preselila se u Tokio nakon završetka srednje škole Juzava.</s><s>Pohađao je večernju školu da bi stekao zvanje diplomiranog pravnika na Univerzitetu Hosei 1973.</s><s>Suga je izabrao Hosei „jer je to bila najjeftinija moguća opcija” i „radio je u fabrici kartona u Tokiju da bi platio školarinu”.</s>

<s>Politička karijera</s>

<s>Po završetku univerziteta, Suga je radio na predizbornoj kampanji za Dom odbornika (gornji dom), a potom je jedanaest godina radio kao sekretar člana DDP-a LDP-a Hikosabura Okonogija, oca političara LDP-a Hačira Okonogija.</s><s>Suga je podneo ostavku na tu funkciju u oktobru 1986. godine da bi nastavio sopstvenu karijeru u politici.</s><s>U gradsko veće Jokohame izabran je u aprilu 1987. godine, vodeći pešačku kampanju od vrata do vrata, posetivši čak 30.000 kuća i iznoseći šest pari cipela.</s><s>On je pionir prakse održavanja predizbornih govora pred prometnim železničkim stanicama, što je danas uobičajeno među japanskim političkim kandidatima.</s>

<s>Suga je izabran za Japanski kongres na opštim izborima 1996. godine, predstavljajući okrug Kanagava 2. U svojoj trećoj godini u kongresu, svoju podršku je preusmerio sa premera Keizo Obučija na bivšeg generalnog sekretara LDP-a Seiroku Kajijamu, što je bio neobičan potez za mlađeg zakonodavca.</s><s>On je ponovno je izabran na opštim izborima 2000. godine, opštim izborima 2003. i opštim izborima 2005. godine.</s>

<s>On je imenovan za višeg potpredsednika za unutrašnje poslove i komunikacije u novembru 2005. godine pod upravom premijera Džuničira Koizumija.</s><s>Unapređen je u ministra unutrašnjih poslova i komunikacija i ministra za privatizaciju poštanskih usluga u prvom kabinetu Šinza Abe u septembru 2006. godine, a portfelj državnog ministra za reformu decentralizacije dodao je u decembru 2006.</s><s>On je bio od presudne važnosti za razvoj japanskog sistema , koji je omogućavao poreskim obveznicima da ostvaruju odbitke donirajući novac lokalnim samoupravama.</s><s>Njega je zamenio Hiroja Masuda u prekomponovanju vlade u avgustu 2007.</s>

<s>Njegov stil kampanje „na uglovima ulica” zaslužan je za njegov uspeg na opštim izborima 2009. godine, kada su mnogi drugi poslanici LDP-a izgubili svoja mesta usred talasa podrške Demokratskoj stranci Japana.</s>

<s>U oktobru 2011. imenovan je za predsedavajućeg LDP partijske organizacije i sedišta kampanje.</s><s>U septembru 2012. imenovan je za izvršnog vršioca dužnosti generalnog sekretara LDP-a.</s>

<s>Reference</s>

<s>Spoljašnje veze</s>

<s></s>

<s>Japanski političari
Premijeri Japana</s>

